RETRIBUCIÓNS CARGOS CON ADICACIÓNS EXCLUSIVAS OU PARCIAIS
ADMINISTRACIÓN LOCAL — Municipal — Pontecesures (Outros documentos, notificacións e informacións públicas, 20/07/2023)

Dispón o artigo 75 da LRBRL que, os membros das Corporacións Locais percibirán retribucións polo exercicio dos seus cargos cando os desempeñen en réxime de adicación exclusiva, nese caso serán dados de alta no Réxime Xeral da Seguridade Social, asumindo as Corporacións Locais o pago das cotas empresariais que correspondan. O artigo 75 bis.1 da LRBRL, na redacción que lle deu a este texto legal a Lei 27/2013 de Racionalización e Sustentabilidade da Administración Local (en diante LRSAL), establece que os Orzamentos Xerais do Estado determinarán, anualmente, o límite máximo total que poden percibir os membros das Entidades Locais por todos os conceptos retributivos e asistencias. Así, a disposición adicional vixésima sétima da Lei 31/2022, do 23 de decembro, de Orzamentos Xerais do Estado para o ano 2023, establece o límite máximo total que poden percibir os membros das Corporacións Locais por todos os conceptos retributivos e asistencias, atendendo á súa poboación. Conforme ao artigo 75.2 da LRBRL, os membros das Corporacións locais que desempeñen os seus cargos con adicación parcial por realizar funcións de presidencia, vicepresidencia ou ostentar delegacións, ou desenvolver responsabilidades que así o requiran, percibirán retribucións polo tempo de adicación efectiva ás mesmas, nese caso serán igualmente dados de alta no Réxime Xeral da Seguridade Social en tal concepto, asumindo as Corporacións as cotas empresariais que corresponda, salvo o disposto no artigo anterior. Ditas retribucións non poderán superar en ningún caso os límites que se fixen, no seu caso, nas Leis de Orzamentos Xerais do Estado. Nos acordos plenarios de determinación dos cargos que leven aparellada esta adicación parcial e das retribucións dos mesmos, deberase conter o réxime da adicación mínima necesaria para a percepción das devanditas retribucións De conformidade co artigo 13.4 do Regulamento de Organización, Funcionamento e Réxime Xurídico das Entidades Locais, o Pleno da Corporación deberá determinar, dentro da consignación global contida a tal fin no Orzamento, a relación de cargos da Corporación que poderán desempeñarse en réxime de adicación exclusiva e, por tanto, con dereito a retribución, así como as contías que correspondan a cada un deles en atención ao seu grao de responsabilidade. Tendo en conta o cumprimiento da proposta respecto dos límites máximos previstos na normativa vixente en canto ao número de adicacións exclusivas e parciais, asi como da contía máxima do total das retribucións por cada un dos cargos. Á vista dos anteriores antecedentes, proponse ao Pleno a adopción do seguinte ACORDO, PRIMEIRO.- Acordar o desempeño en réxime de adicación exclusiva o seguinte cargo: ALCALDÍA: Adicación exclusiva, cunha asignación bruta mensual de 2.621,43 euros distribuidos en 14 mensualidades. SEGUNDO.- Acordar o desempeño en réxime de adicación parcial o seguinte cargo: 1º TENTENTE DA ALCALDESA: Adicación parcial, mínima de 5 horas diarias cunha asiganación bruta mensual de 891,00 euros distribuidos en 14 mensualidades. A compatibilidade das actividades económicas desenvoltas polos cargos con adicación parcial, ao abeiro do disposto no artigo 75.2 da LRBRL en relación co artigo 5 da Lei de Incompatibilidades en canto non exista relación directa de tales actividades coas desenvoltas nos departamentos municipais dos que se farán cargo neste Concello e conforme ao disposto na anterior normativa. Deixar constancia da obrigatoriedade dos concelleiros de comunicar ao Concello, no momento que se produza, calquera posible alteración da súa situación laboral, que puidese dar lugar a unha causa de incompatibilidade, xa sexa no eido público ou privado. TERCEIRO.- O réxime de adicacións, producirá os seus efectos con data 1 de agosto de 2023, data en que serán dados de alta na Seguridade Social. CUARTO.- Aprobar e comprometer gasto pola contía correspondente a todas as mensualidades, con cargo ao partida número 912.100.00 do Orzamento Xeral. QUINTO.- Que se proceda á publicación da presente resolución de nomeamento no Boletín Oficial da Provincia e no Taboleiro de Edictos municipal, tal como dispón o artigo 75.5 da Lei Reguladora de Bases de Réxime Local. Todo iso sen prexuízo do establecido no art.13.4 do Regulamento de Organización, Funcionamento e Réxime Xurídico das Entidades Locais, relativo á aceptación de maneira expresa e a comunicación da mesma ao Pleno da Corporación. En Pontecesures, a 12 de xullo de 2023 A ALCALDESA M.ª Karla Elizabeth Teresa Susana Amezian Spagnolo DOCUMENTO ASINADO DIXITALMENTE Á MARXE